13. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 314 της 4/13 Αυγ. 1993 (ΦΕΚ Α΄ 134) Συμμόρφωση προς ορισμένες διατάξεις της οδηγίας 90/232 ΕΟΚ για την προσέγγιση των νομοθεσιών των Κρατών Μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων. Έχοντας υπόψη: 1.Τις διατάξεις του άρθρ. 4 του Νόμ. 1338/1983 (Α΄ 34), όπως αντικαταστάθηκε με το άρθρ. 6 παρ. 4 του Νόμ. 1440/1984 (Α΄ 70), του άρθρ. 7 του Νόμ. 1775/1988 (Α΄ 101) και του άρθρ. 3 του Νόμ. 1338/1983, όπως αντικαταστάθηκε με το άρθρ. 65 του Νόμ. 1892/1990 (Α΄ 101). 2.Τις διατάξεις της οδηγίας 90/232 ΕΟΚ (EEL 129/33). 3.Τις διατάξεις του άρθρ. 29Α του Νόμ. 1558/1985 (Α΄ 137), που προστέθηκαν με τις διατάξεις του άρθρ. 27 του Νόμ. 2081/1992 (Α΄ 154). 4.Το γεγονός ότι από τις διατάξεις του παρόντος δεν επιβαρύνεται ο κρατικός προϋπολογισμός. 5.Την υπ’ αριθ. Υ 1935/92 Κοινή απόφαση του πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας» (Β΄ 726/92). 6.Την υπ’ αριθ. Υ 1942/92 κοινή απόφαση του Πρωθυπουργού και του Υπουργού Εμπορίου «ανάθεση αρμοδιοτήτων στον υφυπουργό Εμπορίου» (Β΄ 725/92). 7.Την υπ’ αριθ. 486/1993 γνωμοδότηση του Συμβουλίου της Επικρατείας, τμήμα Ε, της 7 Ιουλ. 1993, μετά από πρόταση του Υπουργού Μεταφορών και Επικοινωνιών και των Υφυπουργών Εθνικής Οικονομίας και Εμπορίου, αποφασίζουμε: Σελ. 248,130(η) Τεύχος 1418 Σελ. 98 Άρθρ.1.-Σκοπός του παρόντος δ/τος είναι η συμμόρφωση προς τις διατάξεις των άρθρ. 3 και 4 της οδηγίας 90/232/ΕΟΚ (EEL 129/33) για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων. Με το παρόν δ/γμα τροποποιούνται και συμπληρώνονται διατάξεις του Π.Δ. 237/1986 (Α΄ 110) «Κωδικοποίηση των διατάξεων του Νόμ. 489/1976 (Α 331) «Περί υποχρεωτικής Ασφαλίσεως της εξ ατυχημάτων αυτοκινήτων αστικής ευθύνης», όπως συμπληρώθηκε και τροποποιήθηκε από το Νόμ. 1569/1985 (Α΄ 183) και τα Π.Δ. 1019/1981 (Α΄ 253), 118/1985 (Α΄ 35) και 264/1991 (Α΄ 98) (Α΄ 143). Άρθρ. 2.-(Προστίθεται δεύτερο εδάφιο στην παρ. 3 του άρθρ. 19 του Π.Δ. 237/1986, ανωτ. αριθ. 9). Άρθρ.3.-(Προστίθεται δεύτερο εδάφιο στην παρ. 5 του Π.Δ. 237/1986, ανωτ. αριθ. 9). Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 12.Μ.γ.13 Ασφάλιση Αυτοκινητικών Ατυχημάτων 